62021CO0464_INF
Определение на Съда (шести състав) от 26 април 2022 г. — Universitat de Barcelona
(Дело C-464/21)
„Преюдициално запитване — Член 99 от Процедурния правилник на Съда — Социална политика — Директива 1999/70/ЕО — Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP) — Последователни срочни трудови договори в публичния сектор — Клауза 2 и клауза 3, точка 1 — Приложно поле — Понятие „работник на срочен трудов договор“
Социална политика — Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP) — Директива 1999/70 — Приложно поле — Работник на последователните срочни трудови договори в публичния сектор — Преквалифициране на трудовото правоотношение в непостоянно трудово правоотношение за неопределен срок като санкция — Включване
(клауза 2 и клауза 3, точка 1 от приложението към Директива 1999/70 на Съвета)
(вж. т. 22—26)
Диспозитив
Клауза 2 и клауза 3, точка 1 от Рамковото споразумение относно срочната работа, сключено на 18 март 1999 г., което се съдържа в приложението към Директива 1999/70/ЕО на Съвета от 28 юни 1999 година относно Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP), трябва да се тълкуват в смисъл, че работник, който е бил обвързан със своя работодател от публичния сектор с последователни срочни трудови договори и чието трудово правоотношение може като санкция да се преквалифицира като „непостоянно трудово правоотношение за неопределен срок“, попада в приложното поле на това рамково споразумение.